প্রতি বছরের মতো এবারের আয়োজনেও প্রায় এক লক্ষ প্রতিযোগী এই প্রতিযোগিতায় অংশগ্রহণ করে। চূড়ান্তভাবে বিজয়ী হয় ৩০ জন। প্রথম পুরস্কার হিসেবে একটি ল্যাপটপ পায় দশম শ্রেণীর ছাত্র যোবায়ের আহম্মেদ মাহিন, শুভেচ্ছা প্রিপারেটরি স্কুল, কাউন্সিল পাড়া, মাগুরা। দ্বিতীয় পুরস্কার হিসেবে একটি নোটপ্যাড পায় দশম শ্রেণীর ছাত্র মাহবুব আলম, পঞ্চগড় নুরুন আলা নূর কামিল মাদ্রাসা। তৃতীয় পুরস্কার হিসেবে একটি ট্যাব পায় পঞ্চম শ্রেণীর ছাত্র আসিফ মাহমুদ, কালিদাসখালী সরকারি প্রাথমিক বিদ্যালয়, বাঘা, রাজশাহী। চতুর্থ পুরস্কার হিসেবে একটি স্যামসাং গ্যালাক্সি মোবাইল পায় একাদশ শ্রেণীর ছাত্র মো: আইয়ুব আলী, চিলমন মধ্যপাড়া, নতুন সাহেবগঞ্জ, কোতোয়ালি, রংপুর। পঞ্চম পুরস্কার হিসেবে একটি স্যামসাং মোবাইল পায় অষ্টম শ্রেণীর ছাত্র মো: ইউসুফ, নোয়াখালী জিলা স্কুল। ষষ্ঠ পুরস্কার হিসেবে নগদ ৯ হাজার টাকা পায় আলিম দ্বিতীয় বর্ষের ছাত্রী জুথি আক্তার, আব্দুল আলী মির্জা কাশেম মাদ্রাসা, মাদারগঞ্জ, জামালপুর। সপ্তম পুরস্কার হিসেবে নগদ আট হাজার টাকা পায় বিথী আক্তার, সালমান ফারসি রা: দাখিল মাদ্রাসা, ফরিদপুর। অষ্টম থেকে ৩০তম পর্যন্ত প্রত্যেক বিজয়ীকে পুরস্কার হিসেবে নগদ অর্থ প্রদান করা হয়।